VILNIAUS RAJONO SAVIVALDYBĖS TARYBA

SPRENDIMAS

DĖL PROJEKTO „ŠALČININKAI+ FUNKCINĖS ZONOS PLĖTROS STRATEGIJOS ĮGYVENDINIMAS“ ĮGYVENDINIMO

2020 m. liepos 31 d. Nr.T3-208

Vilnius

Vadovaudamasi Lietuvos Respublikos vietos savivaldos įstatymo 6 straipsnio 26 punktu ir Lietuvos Respublikos vidaus reikalų ministro 2015 m. rugsėjo 3 d. įsakymu Nr. 1V-685 „Dėl Vilniaus regiono integruotų teritorijų vystymo programos patvirtinimo“, atsižvelgdama į Vilniaus rajono savivaldybės tarybos 2020 m. gegužės 15 d. sprendimą Nr. T3-113 bei į Vilniaus rajono savivaldybės ir Šalčininkų rajono savivaldybės 2020 m. gegužės 15 d. susitarimą Nr. A56(1)-552-(3.18), Vilniaus rajono savivaldybės taryba n u s p r e n d ž i a :

1.	Pritarti Vilniaus rajono savivaldybės administracijai kartu su Šalčininkų rajono savivaldybės administracija įgyvendinti projektą „Šalčininkai+ funkcinės zonos plėtros strategijos įgyvendinimas“.

2.	Užtikrinti ir numatyti iki 7,5 proc. bendros projekto pagal 2014–2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“, 7 prioriteto „Kokybiško užimtumo ir dalyvavimo darbo rinkoje skatinimas“ bei 8 prioriteto „Socialinės įtraukties didinimas ir kova su skurdu“ priemones vertės dalinį finansavimą iš Vilniaus rajono savivaldybės biudžeto lėšų.

3.	Įsipareigoti padengti netinkamas finansuoti, tačiau šiam projektui įgyvendinti būtinas išlaidas ir tinkamų finansuoti išlaidų dalį, kurių nepadengia projektui skiriamas finansavimas.

4.	Įpareigoti Vilniaus rajono savivaldybės administracijos direktorių numatyti būtinas lėšas projektui įgyvendinti Vilniaus rajono savivaldybės biudžete šio projekto veikloms bendrai finansuoti.

5.	Užtikrinti projekto tęstinumą 5 metus po projekto įgyvendinimo pabaigos.

Savivaldybės mero pavaduotoja,

pavaduojanti savivaldybės merą	Teresa Demeško